**SMJERNICE ZA IZRADU PRIJEDLOGA PROJEKATA/PROGRAMA/IZVANNASTAVNIH AKTIVNOSTI**

**Što je PROJEKT?**

Svaki zaokružen, cjelovit i složen pothvat čija se obilježja i cilj mogu definirati, a mora se ostvariti u određenom vremenu te zahtijeva koordinirane napore nekoliko ili većeg broja ljudi, službi, ustanova i sl. (*Hrvatski enciklopedijski rječnik*, str. 313)

**PROJEKT/PROJEKTNA NASTAVA**

Projektna nastava definira se u pedagoškoj literaturi kao ”svrhovit i organiziran proces aktivnog učenja u kojem učenici, u grupama ili samostalno, prema pažljivo planiranom projektu, istražujući dolaze do novih spoznaja” te nas upućuje na sljedeće:

**• ciljevi projektne nastave:**

– stjecanje znanja i realna mogućnost primjene u stvarnom životu

– razvoj sposobnosti snalaženja u stvarnom životu

– razvoj interesa za istraživanje i istraživački pristup učenju

– razvoj vještina komunikacije, tolerancije, itd.

– razvoj kritičkog odnosa prema svojem i tuđem radu

**• značajke projektne nastave:**

– samostalna organiziranost i osobna odgovornost

– etapno ciljno planiranje

– socijalno učenje

– interdiscipinarnost

– uloga učitelja i učenika se mijenja

– predstavljanje rezultata

– refleksija

**• etape projektne nastave:**

– pripremanje projekta (pronalaženje teme, formuliranje cilja, okvirno

i detaljno planiranje)

– rad na projektu (prikupljanje podataka, obrada i analiza)

– refleksija (grupna procjena, samoprocjena)

Ono što će jedan zadatak okarakterizirati kao zadatak projektnog tipa su sljedeći elementi:

• istraživački karakter,

• plan istraživanja,

• prezentacija tijeka istraživanja i rezultata,

• postupak vrednovanja.

**Što je PROGRAM?**

* program se provodi kontinuirano npr. više godina za redom
* Nema jasno vremensko određenje za realizaciju
* Nema jasno mjerljive ostvarene ciljeve, već su ciljevi uopćeni npr. prevencija ovisnosti, nasilja ili kreativni programi za rad s darovitima (cilj=otkrivanje, razvijanje i unaprjeđivanje darovitosti kod učenika); program razvijanja informacijske pismenosti; digitalne i medijske pismenosti, program građanskoga odgoja ili nacionalni program poticanja čitanja i sl.

Osnovna **razlika** između **projekta** i **programa** je u tome što su programi neprekidni i mogu se ponavljati, a projekti su vremenski ograničeni i jedinstveni.

**IZVANNASTAVNE AKTIVNOSTI** - su sve aktivnosti koje se realiziraju izvan nastave radi zadovoljavanja različitih potreba i interesa učenika. Aktivnosti i projekti trebaju učenicima **prioritetno biti zanimljive i zabavne, a tek potom poučne**, što znači da na zabavan način trebaju poučavati učenike nekim svrsishodnim vještinama na osnovi kojih će učenici stjecati specifične i cjeloživotne kompetencije.

 **AKTIVNOSTI KOJE JESU PROJEKTI, ali ih se tako ne određuje:**

* Neke aktivnosti u školskoj praksi uopće ne doživljavamo kao projekte (upisi, dan škole, izlet, godišnjak, web stranica…), a zapravo to jesu projekti stoga bi takve aktivnosti trebalo:
* Planirati kao projekte, odrediti projektne timove za realizaciju, kao član projektnoga tima odgovorno i suradnički se ponašati.

**OBRAZAC za kreiranje projekata, programa i IZNA sadrži sljedeće odrednice:**

NAZIV PROJEKTA/PROGRAMA/IZNA

 CILJEVI

NAMJENA

NOSITELJ

NAČIN REALIZACIJE

VREMENIK

TROŠKOVNIK

NAČIN VREDNOVANJA

**NAZIV PROJEKTA/PROGRAMA/IZNA -**

* + mora dati naznaku o čemu je riječ (područje) i o širini/opsegu područja
	+ kratak, jasan, određen, precizan, privlačan, inventivan, kreativan, nedvosmislen
	+ NE! Predugačak, pretenciozan, nespretan, dvosmislen, otrcan
* NE koristiti kratice ili inicijale imena.

**CILJEVI:**

ODREDITI PROJEKTNE KORAKE

1. KORAK = Definiranje ciljeva projekta

tj. krećemo od željenih rezultata, od kraja projekta

* + pitamo se:

Što će to novo/drugačije nastati provedenim projektom?

Što ćemo i tko će time nešto dobiti?

Kakva je korist za ciljnu skupinu?

CILJEVI PROJEKTA

Krećemo s jasnim opisom CILJEVA PROJEKTA koji moraju biti u skladu sa tzv.

SMART postavkama:

 S – Specifični (**S**pecific)

 M – Mjerljivi (**M**easurable)

 A – Dostižni (**A**ttainable)

 R – Realistični, ostvarljivi (**R**elevant)

 T – Vremenski određeni (**T**ime-bound)

Ciljevi moraju biti:

NEŠTO - čega prije realizacije projekta NIJE BILO

* + čega bez realizacije projekta NE BI BILO
	+ vrijedno ulaganja resursa u projekt (resursi = sve što koristimo u ostvarenju ciljeva)

**Ciljevima se mogu odrediti i učenička postignuća/očekivanja/ishodi.**

UČENIČKA POSTIGNUĆA/ISHODI U REALIZACIJI PROJEKTA/PROGRAMA/IZNA

* + vrlo konkretno npr. učenik samostalno pronalazi/odabire/,vrjednuje i koristi…
	+ učenička postignuća trebaju obuhvatiti sve relevantne komponente pojma kompetencije: područje znanja, vještina te vrijednosti i stavova.
	+ predlažemo da se za izbor glagola po pojedinim područjima ishoda koristi Bloom-ova taksonomija odgojno-obrazovnih ciljeva

Treba početi glagolom koji izriče učeničku aktivnost (aktivni glagoli), pri čemu treba izbjegavati upotrebu glagola koji su previše općeniti i nejasni, kao što su npr. glagoli «znati» i «razumjeti» i sl.

OPERACIONALIZACIJA UČENIČKIH POSTIGNUĆA (ISHODA UČENJA) (Kennedy, 2006) **Poželjni** / precizni glagoli: - analizirati - opisati - definirati - napraviti - usporediti - razlikovati - argumentirati i dr. **Nepoželjni** / neprecizni glagoli: - znati - razumjeti - osvijestiti - cijeniti - zapamtiti - upoznati - naučiti - usvojiti - osposobiti i sl.

Preporuke: učenička postignuća (ishode učenja) uvijek opišite kao mjerljive aktivnosti, zapišite ih u obliku: “Učenici će …“, - izbjegavajte duge i složene tvrdnje i nepoznate riječi, - izbjegavajte preopćenite glagole (znati, razumjeti, osvijestiti i sl.).

Kako učenička postignuća (ishodi učenja) na razini područja i odgojno-obrazovnih ciklusa obuhvaćaju i elemente koji nisu neposredno mjerljivi (npr. vrijednosti i stavovi), tj. ne postoji općeprihvaćena metodologija i instrumentarij za njihovo mjerenje, predlažemo da se navedena Kennedyeva preporuka za naše potrebe preformulira u sljedeću preporuku: "učenička postignuća (ishode učenja) uvijek opišite kao mjerljive aktivnosti ili aktivnosti koje se mogu promatrati i pratiti."

**NAMJENA**: Kome je namijenjen projekt/ciljna skupina

**NOSITELJ:** - voditelj projekta/programa/IZNA, suradnici

**NAČIN REALIZACIJE:**

UVOD

* + kratak opis; razrada ideje, povod – ZAŠTO?
	+ NAMJERA= CILJEVI ŠTO?

 NAMJENA= CILJNA SKUPINA TKO? i KOME?

* + - Motivi i razlozi za odabir teme
		- Značenje i osnovna namjena
		- Kratka struktura rada

SADRŽAJ=METODOLOGIJA

* + istraživački postupci, tijek rada / KAKO?
	+ orijentacijski plan istraživanja
	+ pri tome VODITELJ PROJEKTA mora imati KOMPAS da bi prikaz

ČITATELJU bio PUTOKAZ.

**VREMENIK:**

1. korak = Određivanje vremena - početak i završetak projekta - akcijski plan

**TROŠKOVNIK:**

- navesti samo potrošna materijalna sredstva (hameri, flomasteri…

**NAČIN VREDNOVANJA: Kako ćemo vrednovati projekt? Kako ćemo utvrditi da su ostvareni ciljevi…**

**EVALUACIJA**

* + UČENICI: ZAŠTO/ČEMU nam je projekt koristio? Vrlo precizno odrediti vezano uz svaki pojedini projekt. Ne navoditi materijalnu korist koju ostvaruju druge institucije realizacijom nekog školskog projekta.

Aktivnosti i metode kojima vrednujemo realizirano. Primjerice:

* Promocija/predstavljanje rezultata rada povodom svečanosti za Dan Škole
* Upoznavanje s projektom/programom/Izna Vijeća učenika i Vijeća roditelja
* Objavljivanje hodograma aktivnosti i rada na projektu u školskom ljetopisu, mrežnoj stranici Škole, školskom blogu, stručnom časopisu i sl.
* Sudjelovanje na natjecanju, natječaju, smotri i sl.
* Prikupljanje učeničkih sugestija i ocjena putem ankete
* Analiza ankete

 Smjernice izradila:

 Madlen Zubović, stručna suradnica savjetnica